b'\n_START_ARTICLE_\nNatererio pel\xc4\x97ausis\n_START_SECTION_\nPo\xc5\xbeymiai\n_START_PARAGRAPH_\nKailis ilgaplaukis, nugaros kailis rusvai pilkos spalvos. Poplaukis yra \xc5\xa1viesiai pilkas arba baltas. Ilgis 40-50 mm, sparn\xc5\xb3 plotis 245-280 mm, svoris 5-10 gram\xc5\xb3. Natarerio pel\xc4\x97ausio ausys yra santykinai ma\xc5\xbeos, beveik nesiekian\xc4\x8dios 20 mm, pailgos formos.\n_START_SECTION_\nMityba\n_START_PARAGRAPH_\nMinta nedideliais vabzd\xc5\xbeiais, pvz., mus\xc4\x97mis, uodais, naktiniais drugeliais, taip pat vorais ir vik\xc5\xa1rais. Juos med\xc5\xbeioja daugiausia mi\xc5\xa1kuose, daugiausia pa\xc5\xbeeme.\n_START_SECTION_\nPoilsio vietos\n_START_PARAGRAPH_\nVasar\xc4\x85 poilsio \xc4\xafsitaiso pastat\xc5\xb3 fasad\xc5\xb3 skyl\xc4\x97se ir atbrailose. \xc4\x8cia ilgesniam laikui nepasilieka, nes poilsio viet\xc4\x85 kei\xc4\x8dia kas 1-4 dienas. \xc5\xbdiem\xc4\x85 stengiasi poilsiui naudoti po\xc5\xbeemines olas, bunkerius ar senus r\xc5\xabsius. Kadangi nuolat pastebimi individai su ap\xc5\xbe\xc4\x85lusiomis aus\xc5\xb3 vir\xc5\xa1\xc5\xabn\xc4\x97l\xc4\x97mis, manoma, kad dalis j\xc5\xb3 \xc5\xbeiemoja ne po\xc5\xbeemin\xc4\x97se sl\xc4\x97ptuv\xc4\x97se, bet ma\xc5\xbeai nuo \xc5\xa1al\xc4\x8dio apsaugotose vietose, pvz., med\xc5\xbei\xc5\xb3 drev\xc4\x97se.'